
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 99
                                                              din 26 aprilie 2018
privind încetarea unui contract de închiriere
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.513/04.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 6.319/07.03.2018, formulată de domnul Cioca Aurel, în calitate de împuternicit al Societății de Asigurare Reasigurare Astra S.A., cu referire, în esență, la încetarea contractului de închiriere nr. 936/857/2007, așa cum a fost modificat și completat prin actele adiționale nr. 1/2011 și nr. 2/2017, având ca obiect bunul situat în Municipiul Sighișoara, str. Mihai Viteazu, nr. 28, în suprafață de 8,00 mp., cu destinația de teren ocupat de construcție – scări de acces la apartamentul nr. 1, ca urmare a înstrăinării apartamentului nr. 1, în baza contractului de vânzare - cumpărare autentificat sub nr. 132/12.02.2018, la Biroul Individual Notarial Isabella Scrieciu, cu sediul în Municipiul București, B-dul Decebal nr. 9, bl. S13, sc. 2, ap. 22, sector 3;

Având în vedere faptul că, prin adresa nr. 6.319/XI/2/21.03.2018, înaintată de Municipiul Sighișoara domnului Nanu Sorin Alin, actualul proprietar al apartamentului nr. 1, situat în Municipiul Sighișoara, str. Mihai Viteazu, nr. 28, i s-a adus la cunoștință obligația preluării contractului de închiriere nr. 936/857/2007, așa cum a fost modificat și completat prin actele adiționale nr. 1/2011 și nr. 2/2017, cu mențiunea că, în caz contrar, se va impune predarea terenului liber de sarcini, acesta nerăspunzând solicitării;

Având în vedere clauzele din contractul de închiriere nr. 936/857/2007, așa cum a fost modificat și completat prin actele adiționale nr. 1/2011 și nr. 2/2017, cu privire la încetarea acestuia, cu precădere clauza prevăzută la art. 20;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 9.512/04.04.2018, prin care se propune încetarea contractului de închiriere menţionat, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerț și socială;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă, cu data adoptării prezentei hotărâri, încetarea contractului de închiriere nr. 936/857/2007, așa cum a fost modificat și completat prin actele adiționale nr. 1/2011 și nr. 2/2017, având ca obiect bunul situat în Municipiul Sighișoara, str. Mihai Viteazu, nr. 28, în suprafață de 8,00 mp., cu destinația de teren ocupat de construcție – scări de acces la apartamentul nr. 1, ca urmare a înstrăinării apartamentului nr. 1, în baza contractului de vânzare - cumpărare autentificat sub nr. 132/12.02.2018, la Biroul Individual Notarial Isabella Scrieciu, cu sediul în Municipiul București, B-dul Decebal nr. 9, bl. S13, sc. 2, ap. 22, sector 3.

Art. 2. Prezenta hotărâre se va comunica Societății de Asigurare Reasigurare Astra S.A., prin împuternicit Cioca Aurel.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  1 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex  Societății de Asigurare Reasigurare Astra S.A., prin împuternicit, domnul Cioca Aurel.

11 ex.
B.A. 

